Source: http://lugojeanul.ro/echipa-de-volei-a-csm-lugoj/
Timestamp: 2018-12-19 05:06:54+00:00

Document:
Echipa de volei a CSM Lugoj a rămas fără antrenor principal
Echipa de volei CSM Lugoj s-a despărțit oficial în aceste zile de antrenorul sârb Valerija Luka, tehnician care a fost la cârma echipei timp de 4 ani. Sub conducerea antrenorului sârb CSM Lugoj s-a clasat de două ori pe locul VII și de două ori pe locul VI, ultima clasare însemnând și calificarea în Cupa Balcanică. Se pare că Valerijan Luka ar fi primit oferte mai avantajoase financiar de la alte echipe din România, cum ar fi Târgoviște și Iași.
“Antrenorul Valeijan Luka a hotărât să întrerupă colaborarea cu CSM Lugoj. Se pare că are oferte mai consistente financiare în momentul de față. Din surse neoficiale se pare că este în discuții cu Târgoviște și cu Iași, care vor avea bugete mai mari decât Lugojul și vreau să cred că acesta este motivul pentru care a hotărât să plece. Probabil după anii petrecuți la Lugoj dorește o nouă provocare. Noi am înțeles situația lui și îi mulțumim pentru rezultatele obținute în acești ani la echipă și trebuie să ne gândim spre un viitor care să ne asigure liniște”, a declarat Marius Maier, antrenorul echipei de volei CSM Lugoj.
Secundul Uglesa Segrt a fost numit principal
În locul lui Valerijan Luka, antrenor al echipei va fi Uglesa Segrt, cel care i-a fost secund tehnicianului sârb pe întreaga perioadă în care acesta a fost la Lugoj. Conducerea CSM Lugoj va merge pe mâna lui în viitorul sezon competițional. “Împreună cu conducerea secției de volei ne-am gândit să-i acordăm credit antrenorului secund Uglesa Segrt, care în anii anteriori venirii la Lugoj a fost secund la Alba Blaj. Sperăm să aplice cunoștințele dobândite acolo ca și cele dobândite alături de Valerija Luka și împreună cu Vasile Canea să fie cei care se ocupă de partea tehnică a echipei de volei. Ei sunt tineri, dornici de muncă și cunosc situația de la Lugoj. Știu că nu suntem un club bogat, dar suntem serioși”, a continuat Maier.
CSM Lugoj este în discuții și cu Diana Balintoni, fost căpitan al echipei, pentru o revenire la Lugoj. Diana a evoluat în ultima perioadă la Agroland Timișoara și este foarte aproape de o înțelegere cu echipa lugojeană.
Related Topics:antrenordemisielugojschimbarevalerian lukavolei

References: CSM 
 CSM 
 CSM 
 CSM 
 CSM 
 CSM 

CSM